b'\n_START_ARTICLE_\nJonas Brothers\n_START_SECTION_\nHistorikk\n_START_PARAGRAPH_\n2005: Tidlig i 2005 signerte Columbia Records\' president Steve Greenberg Jonas Brothers etter \xc3\xa5 ha h\xc3\xb8rt l\xc3\xa5ten Please Be Mine. Sommeren 2005 ble guttene med som \xc3\xa5pningsband p\xc3\xa5 tunr\xc3\xa9en til Jesse McCartney, The Click Five og The Backstreet Boys. Jonas Brothers var \xc3\xa5pningsband for The Cheetah Girls i desember, og 27. desember kom deres f\xc3\xb8rste singel, Mandy. I november dette \xc3\xa5ret fikk Nick type 1 diabetes._NEWLINE_2006: Den f\xc3\xb8rste av tre musikkvideoer til Mandy kom i februar 2006. Det samme \xc3\xa5ret ble sangen deres Time For Me To Fly med p\xc3\xa5 soundtracket til filmen Aquamarine. I april gjorde Jonas Brothers en cover av Yo Ho (A Pirate\'s Life for Me) for Disney Mania 4._NEWLINE_Senere, i juni, sang de introsangen The Chosen One til Disney-serien Den amerikanske dragen: Jake Long. Sommeren 2006 turnerte Jonas Brothers rundt sammen med Aly & Aj, og den f\xc3\xb8rste platen It\'s About Time kom ut i august. To m\xc3\xa5neder senere sang de Poor Unfortunate Souls i Den Lille Havfruen._NEWLINE_2007: Tidlig i 2007 kom videoen til Year 3000 ut. Jonas Brothers ble satt fri fra kontrakten med Columbia Records, og 8. februar ble de signert med Hollywood Records i stedet. Rundt den samme tiden begynte guttene \xc3\xa5 v\xc3\xa6re med i reklamer for godteriet \xc2\xabBaby Bottle Pops\xc2\xbb, hvor de ogs\xc3\xa5 sang reklamesangen.  24. mars ble to forskjellige sanger fra dem gitt ut; Kids of the Future fra filmen \xc2\xabMeet the Robinsons\xc2\xbb var med p\xc3\xa5 soundtrackalbumet til filmen, og I Wanna Be Like You fra \xc2\xabJungelboken\xc2\xbb var med p\xc3\xa5 albumet \xc2\xabDisneyMania 5\xc2\xbb. Jonas Brothers var for f\xc3\xb8rste gang i Det hvite hus mandag 9. april 2007. De var der under \xc2\xabThe Annual White House Easter Egg Roll\xc2\xbb, hvor de sang den amerikanske nasjonalsangen. De kom tilbake 27. juni 2007 under en feiring av kvinner i sport. Det foregikk en kamp der, og etter kampen sang de nasjonalsangen igjen. De fikk ogs\xc3\xa5 spille noen av sine egne sanger. _NEWLINE_I slutten av juni la de ut p\xc3\xa5 en turn\xc3\xa9 kalt Prom Tour eller Marvelous Party Tour, som fortsatte helt til oktober._NEWLINE_24. juli dette \xc3\xa5ret ble den f\xc3\xb8rste singelen fra deres andre album, "Jonas Brothers", sluppet. _NEWLINE_Albumet \xc2\xabJonas Brothers\xc2\xbb ble gitt ut 7. august 2007, og det kom opp p\xc3\xa5 5.-plass over de 200 hotteste albumene den f\xc3\xb8rste uken. Rundt denne tiden hadde de ogs\xc3\xa5 to musikkvideo-premierer. Sangen Hold On ble vist to uker f\xc3\xb8r utgivelsen av albumet, og S.O.S. ble vist rett etter albumslippet._NEWLINE_I august gjorde Jonas Brothers flere opptredener p\xc3\xa5 TV. 17. august var de gjestestjerner i Disney Channel-showet \xc2\xabHannah Montana\xc2\xbb i en episode kalt \xc2\xabMe and Mr. Jonas and Mr. Jonas and Mr. Jonas\xc2\xbb. De sang ogs\xc3\xa5 en sang sammen med Miley Cyrus i denne episoden; We Got the Party som ble vist rett etter premieren av \xc2\xabHigh School Musical 2\xc2\xbb. Denne kvelden ble episoden sett av 10,7 millioner mennesker.   Gruppen fremf\xc3\xb8rte to sanger den 24. august p\xc3\xa5 \xc2\xabThe Miss Teen USA contest\xc2\xbb. Dagen etterp\xc3\xa5 ble avslutningen av \xc2\xabDisney Channel Games\xc2\xbb sendt p\xc3\xa5 tv, hvor de ogs\xc3\xa5 sang. Lekene var filmet 27. april 2007, i Orlando, Florida. Den 26. august presenterte Jonas Brothers sammen med Miley Cyrus en pris p\xc3\xa5 \xc2\xabTeen Choice Awards\xc2\xbb._NEWLINE_I november 2007 stod Jonas Brothers p\xc3\xa5 scenen under \xc2\xabAmerican Music Awards\xc2\xbb hvor de fremf\xc3\xb8rte sangen sin S.O.S.. 22. november dukket br\xc3\xb8drene opp i den 81. \xc2\xabAnnual Macy\'s Thanksgiving Day Parade\xc2\xbb. Den siste gangen de sto p\xc3\xa5 scenen i 2007, var p\xc3\xa5 nytt\xc3\xa5rsaften hvor de sang hitsinglene Hold On og S.O.S._NEWLINE_2008: 31. januar.2008 startet turn\xc3\xa9en \xc2\xabLook Me In The Eyes Tour\xc2\xbb i Tuscon, Arizona. P\xc3\xa5 denne turn\xc3\xa9en framf\xc3\xb8rte de flere nye sanger som senere ble med p\xc3\xa5 deres 3. album. Etter \xc2\xabLook Me In The Eyes Tour\xc2\xbb-turn\xc3\xa9en var over, fortalte guttene at de skulle \xc3\xa5pne for Avril Lavigne under den siste delen av hennes turn\xc3\xa9 i Europa. De reiste med henne og \xc2\xabBoys Like Girls\xc2\xbb fra sent i mai til sent i juni._NEWLINE_Samtidig som de filmet Camp Rock skrev Jonas Brothers flere sanger til medskuespillerinnen Demi Lovatos nye album, \xc2\xabDon\'t Forget\xc2\xbb. Albumet ble gitt ut 23. september 2008 i USA. I tillegg til \xc3\xa5 hjelpe til med \xc3\xa5 produsere albumet hennes, har det ogs\xc3\xa5 en sang hvor Demi og Jonas Brothers spiller sammen. Denne l\xc3\xa5ten heter On the Line. Det ble ogs\xc3\xa5 gitt ut et soundtrack-album for Camp Rock, 17. juni 2008. Albumet kom p\xc3\xa5 3.-plass p\xc3\xa5 listen over de 200 mest solgte albumene. Den solgte hele 188 000 eksemplarer den f\xc3\xb8rste uken._NEWLINE_Sommeren 2008 startet Jonas Brothers sin egen nordamerikanske turn\xc3\xa9, \xc2\xabThe Burnin\' Up Tour\xc2\xbb, for \xc3\xa5 promotere platene \xc2\xabA Little Bit Longer\xc2\xbb og \xc2\xabCamp Rock Soundtrack\xc2\xbb. De spilte ogs\xc3\xa5 sanger fra sine to forrige album p\xc3\xa5 turneen. Den startet 4. juli 2008 i Toronto, Ontario. Et filmteam fra \xc2\xabDisney Channel 3D Production\xc2\xbb filmet to show i California, hvor ogs\xc3\xa5 Taylor Swift sang noen egne sanger. Dette skulle brukes i en konsertfilm i 3D som kom ut 22. februar 2009 i USA. 14. juli fortalte Nick Jonas at bandet allerede hadde skrevet fem sanger til sitt fjerde album._NEWLINE_Jonas Brothers skrev historie dette \xc3\xa5ret ved \xc3\xa5 v\xc3\xa6re den f\xc3\xb8rste gruppen til \xc3\xa5 f\xc3\xa5 mer enn 100 000 nedlastinger for tre singler; Burnin\' Up, Play My Music og Pushin\' Me Away. Gruppen var ogs\xc3\xa5 p\xc3\xa5 forsiden av juli-utgaven av  Rolling Stone Magazine i 2008, som den yngste gruppen noen sinne._NEWLINE_I slutten av 2008 ble de nominert til en Grammy i kategorien Best New Artist, men prisen gikk til den britiske stjernen Adele._NEWLINE_2009:_NEWLINE_27. februar 2009 var det premiere p\xc3\xa5 deres egen konsertfilm i 3D. Den 16. juni ga de ut sitt fjerde studioalbum \xc2\xabLines, Vines And Trying Times\xc2\xbb. I Norge kunne det bli kj\xc3\xb8pt fra 15. juni. Jonas Brothers annonserte den 7. juli at de hadde signert gruppen Honor Society til deres eget plateselskap som de startet sammen med Hollywood Records. En m\xc3\xa5ned senere ble l\xc3\xa5ten Send It On spilt p\xc3\xa5 Radio Disney. Demi Lovato, Miley Cyrus og Selena Gomez sang sammen med Jonas Brothers p\xc3\xa5 den sangen, som ble gitt ut for \xc2\xabDisney\'s Friends for Change\xc2\xbb. Musikkvideoen hadde premiere 14. august. _NEWLINE_Joe Jonas var gjestedommer p\xc3\xa5 American Idol i en episode som gikk p\xc3\xa5 amerikansk fjernsyn i begynnelsen av 2010. \xc2\xabCamp Rock 2: The Final Jam\xc2\xbb ble ogs\xc3\xa5 innspilt i 2009. Innspillingen begynte 3. september, og ble avsluttet 16. oktober. Filmen ble filmet i Ontario i Canada, og hadde premiere i 2010._NEWLINE_2010: I 2010 kom \xc2\xabCamp Rock 2\xc2\xbb, og \xc2\xabJONAS L.A\xc2\xbb ut. _NEWLINE_Nick bestemte seg for \xc3\xa5 holde p\xc3\xa5 som soloartist. Han startet sitt eget band, Nick Jonas & The Administration. Men br\xc3\xb8drene var helt klare p\xc3\xa5 at Jonas Brothers ikke ble oppl\xc3\xb8st p\xc3\xa5 grunn av hans solokarriere. De kom fremdeles til \xc3\xa5 lage mer musikk sammen._NEWLINE_2011: I 2011 bestemte ogs\xc3\xa5 Joe seg ogs\xc3\xa5 for \xc3\xa5 begynne en solokarriere, og ga ut albumet Fast Life. N\xc3\xa5 drev alle guttene med forskjellige prosjekter._NEWLINE_2012: I 2012 br\xc3\xb8t guttene kontrakten med Hollywood Records. Derfor slettet Hollywood Records mange av Jonas Brothers sine videoer og tok fra dem livvakten deres Big Rob. _NEWLINE_Kevin Jonas og kona Danielle Jonas fikk sin egen reality serie p\xc3\xa5 kanlaen E! Tidlig den 17. august var Kevin og Danielle p\xc3\xa5 radioen med Ryan Seacrest. Der ringte de til Nick og Joe, og avsl\xc3\xb8rte at de 11. oktober skulle ha en slags "gjenforeningskonsert" i Radio City Music Hall, NYC. Etter flere \xc3\xa5r opptr\xc3\xa5dte de endelig sammen igjen. De sang tre nye l\xc3\xa5ter fra deres nye album, Wedding Bells (som Nick skrev om sin eks Miley Cyrus), Let\'s Go og First Time._NEWLINE_2013:_NEWLINE_Bandet gir ut singlene First Time og Pom Poms 1. januar. Oktober samme \xc3\xa5r avlyser de turneen p\xc3\xa5 grunn av en "dyp rift i bandet" og beslutter \xc3\xa5 legge ned gruppen. Deres femte studioalbum V blir aldri ferdig og utgitt, men fem av sangene fra det blir sluppet til Team Jonas fanclub-medlemmer. Sangene heter Wedding Bells, Found, What Do I Mean To You, Neon og The World._NEWLINE_2019: _NEWLINE_Bandet gjenforenes. Den 1. mars slipper gruppen singelen \xc2\xabSucker\xc2\xbb som er deres f\xc3\xb8rste utgivelse p\xc3\xa5 6 \xc3\xa5r.\n_START_SECTION_\nP\xc3\xa5 lerretet\n_START_PARAGRAPH_\nI tillegg til \xc3\xa5 ha v\xc3\xa6rt med p\xc3\xa5 en episode av Hannah Montana var ogs\xc3\xa5 Jonas Brothers med i hennes konsertfilm i 3D. De var med henne under hennes \xc2\xabHannah Montana & Miley Cyrus: Best of Both Worlds Tour\xc2\xbb, hvor de var \xc3\xa5pningsband. De kom ogs\xc3\xa5 ut p\xc3\xa5 scenen midt under konserten og sang \xc2\xabWe Got the Party\xc2\xbb, i tillegg til noen av sine egne sanger. _NEWLINE_Under \xc2\xabWhen You Look Me In The Eyes Tour\xc2\xbb-turn\xc3\xa9en filmet de en serie best\xc3\xa5ende av 5minutters-episoder fra turneen. Disse hadde premiere p\xc3\xa5 Disney Channel i USA 16. mai 2008. I Norge hadde serien premiere 1. november 2008. \xc2\xabJonas Brothers: Living the Dream\xc2\xbb viste hvordan de levde n\xc3\xa5r de var ute p\xc3\xa5 turn\xc3\xa9. Man fikk se klipp av gruppen n\xc3\xa5r de \xc3\xb8vde, reiste, var p\xc3\xa5 scenen, gjorde lekser og n\xc3\xa5r de var sammen med familie og venner. _NEWLINE_Br\xc3\xb8drene har ogs\xc3\xa5 v\xc3\xa6rt med i et spesialshow p\xc3\xa5 Disney Channel, kalt \xc2\xabStudio DC: Almost Live\xc2\xbb, hvor de var sammen med kjente muppets. De var ogs\xc3\xa5 med under \xc2\xabDisney Channel Games 2008\xc2\xbb, hvor Kevin var lagleder for det gule laget, Joe var med p\xc3\xa5 det gr\xc3\xb8nne, og Nick deltok p\xc3\xa5 det r\xc3\xb8de laget._NEWLINE_De spilte ogs\xc3\xa5 i suksessfilmen \xc2\xabCamp Rock\xc2\xbb som hadde premiere i USA i juni 2008. Joe Jonas og Demi Lovato hadde hovedrollene som Shane Gray og Mitchie Torres. Den ble en kjempehit og sett av 8,9 millioner seere i USA og Canada. Jonas Brothers var i filmen kjent som den ber\xc3\xb8mte gruppen \xc2\xabConnect Three\xc2\xbb. Joe var ogs\xc3\xa5 der vokalisten i bandet, Nick var en gitarist med navn Nate, og Kevin var ogs\xc3\xa5 gitarist, men kjent som Jason. P\xc3\xa5 grunn av den store suksessen kom det ogs\xc3\xa5 en oppf\xc3\xb8lger til Camp Rock._NEWLINE_I 2009 fikk Jonas Brothers sin egen serie p\xc3\xa5 Disney Channel, \xc2\xabJONAS\xc2\xbb. Serien skulle egentlig handle om guttene som spioner, men handlingen  ble senere endret. JONAS handler om tre br\xc3\xb8dre som lever som rockestjerner samtidig som de \xc3\xb8nsker \xc3\xa5 leve s\xc3\xa5 normalt som mulig. Serien kom p\xc3\xa5 norske tv-skjermer h\xc3\xb8sten 2009. I 2010 kom den andre sesongen, med navn "JONAS L.A"_NEWLINE_Det var en stund rykter om at alle fire br\xc3\xb8drene ville debutere p\xc3\xa5 kino i filmen \xc2\xabWalter the Farting Dog\xc2\xbb, men da det ble brakt opp under et intervju avkreftet Kevin dette. Det var meningen de skulle v\xc3\xa6re med, men prosjektet ble utsatt/avlyst._NEWLINE_De var derimot med i "Natt P\xc3\xa5 Museet 2" som engler. Camp Rock 2 kom i 2010._NEWLINE_I South Park episode The Ring (episode 1, sesong 13) vil serieskaperne avsl\xc3\xb8re Jonas Brothers hensikt med musikken sin._NEWLINE_De blir tvunget til \xc3\xa5 dele ut kyskhetsringer av Mikke Mus som er sjef for Disney, fordi han ikke vil fremst\xc3\xa5 som at han selger p\xc3\xa5 sex til sm\xc3\xa5jenter. N\xc3\xa5r Jonas br\xc3\xb8drene sier seg lei av at alt skal dreie seg om kristendom og kyskhet forteller Mikke at de er n\xc3\xb8dt \xc3\xa5 b\xc3\xa6re kyskhetsringene, og at Disney ville tatt seg d\xc3\xa5rlig ut hvis de ikke fremst\xc3\xa5r som uinteressert i sex-aspektet. Jonas Brothers ville ikke fungert som den st\xc3\xb8rste pengemaskinen til Disney i nyere tid hvis alle de "dumme, godtroende kristne" forst\xc3\xa5r at sm\xc3\xa5jentene deres er opptatt av andre ting enn "musikken" deres.\n_START_SECTION_\nVeldedighet\n_START_PARAGRAPH_\nI 2007 tjente Jonas Brothers ca. 12 millioner $, og de donerte 10% av pengene til deres egen veldedighet \xc2\xabChange for the Children Foundation\xc2\xbb. \xc2\xabChange for the Children Foundation\xc2\xbb er et arbeid startet av Jonas Brothers, hvor donerte penger g\xc3\xa5r til flere forskjelle veldedighetsform\xc3\xa5l. Guttene har selv sagt: \xc2\xabVi startet \xc2\xabThe Change for the Children Foundation\xc2\xbb for \xc3\xa5 st\xc3\xb8tte programmer som motiver og inspirerer barn til \xc3\xa5 ta en avgj\xc3\xb8relse og vil gj\xc3\xb8re suksess. Og vi tror at de som er flinkest til \xc3\xa5 hjelpe barn, er likesinnede \xe2\x80\x93 barn som hjelper barn som er litt mindre heldige.\xc2\xbb  Siden 6. august 2008 har \xc2\xabBayer Diabetes Care\xc2\xbb sl\xc3\xa5tt seg sammen med Nick Jonas som en diabetesambassad\xc3\xb8r for \xc3\xa5 hjelpe unge mennesker \xc3\xa5 f\xc3\xa5 kontroll over deres diabetes. Nick fikk selv vite som 13-\xc3\xa5ring at han har diabetes type 1.'